## Odluka o izmjenama i dopunama Odluke o objavljivanju popisa pravila o državnim potporama

### NN 31/2010 (10.3.2010.), Odluka o izmjenama i dopunama Odluke o objavljivanju popisa pravila o državnim potporama

VLADA REPUBLIKE HRVATSKE

727

Na temelju članka 3. Uredbe o državnim potporama (»Narodne novine«, broj 50/2006), Vlada Republike Hrvatske je na sjednici održanoj 4. ožujka 2010. godine donijela

ODLUKU

O IZMJENAMA I DOPUNAMA ODLUKE O OBJAVLJIVANJU POPISA PRAVILA O DRŽAVNIM POTPORAMA

I.

U Odluci o objavljivanju popisa pravila o državnim potporama (»Narodne novine«, broj 12/2009), u točki I. stavku 1. podstavku 1. točka b) mijenja se i glasi:

»Priopćenju Komisije – Privremeni okvir Zajednice za mjere državnih potpora kojima se podupire pristup financiranju u trenutnoj financijskoj i gospodarskoj krizi (52009XC0407(01), SL C 83, 7. 4. 2009., str. 1. – 15.),«.

Iza točke b) dodaju se točke c) i d) koje glase:

»c) Priopćenje Komisije o izmjenama i dopunama Privremenog okvira Zajednice za mjere državnih potpora kojima se podupire pristup financiranju u trenutnoj financijskoj i gospodarskoj krizi (52009XC1215(03), SL C 303, 15.12.2009., str. 6.),

d) Obavijesti Komisije o provedbi prava državnih potpora od strane nacionalnih sudova (52009XC0409(1), SL C 85, 9. 4. 2009., str. 1. – 22.);«.

U podstavku 3. točki b) na kraju rečenice točka sa zarezom zamjenjuje se zarezom.

Iza točke b) dodaje se točka c) koja glasi:

»c) Priopćenju Komisije – Kriteriji za analizu sukladnosti državnih potpora za usavršavanje koje podliježu obvezi pojedinačne prijave (52009XC0811(01), SL C 188, 11. 8. 2009., str. 1. – 5.);«.

U podstavku 5. točki b) na kraju rečenice točka sa zarezom zamjenjuje se zarezom.

Iza točke b) dodaje se točka c) koja glasi:

»c) Priopćenju Komisije – Kriteriji za analizu sukladnosti državnih potpora za zapošljavanje radnika u nepovoljnom položaju i radnika s invaliditetom, koje podliježu obvezi pojedinačne prijave (52009XC0811(02), SL C 188, 11. 8. 2009., str. 6. – 10.);«.

U podstavku 6. točki b) na kraju rečenice točka sa zarezom zamjenjuje se zarezom.

Iza točke b) dodaje se točka c) koja glasi:

»c) Priopćenju Komisije koje se odnosi na kriterije za dubinsku analizu regionalne pomoći za velike investicijske projekte (52009XC0916(02), SL C 223, 16. 9. 2009., str. 3. – 10.);«.

U podstavku 9. točki a) na kraju rečenice točka sa zarezom zamjenjuje se zarezom.

Iza točke a) dodaje se točka b) koja glasi:

»b) Priopćenju Komisije o produljenju primjene Smjernica Zajednice o državnim potporama za sanaciju i restrukturiranje poduzetnika u teškoćama (52009XC0709(02), SL C 156, 9. 7. 2009., str. 3.);«.

U podstavku 13. točki a) broj: »52008XC0620(03)« zamjenjuje se brojem: »52008XC0620(02)«, a brojevi: »25 – 30« zamjenjuju se brojevima: »10. – 22.«.

U podstavku 21. iza riječi: »usluge« dodaju se riječi: »sadržana su u«.

Točka a) mijenja se i glasi:

»Priopćenju Komisije o primjeni pravila o državnim potporama za javne radiodifuzijske usluge (52009XC1027(01), SL C 257, 27. 10. 2009., str. 1. – 14.);«.

U podstavku 22. točki c) na kraju rečenice točka sa zarezom zamjenjuje se zarezom.

Iza točke c) dodaje se točka d) koja glasi:

»d) Priopćenju Komisije o kriterijima ocjene državnih potpora sukladno Priopćenju Komisije o određenim pravnim aspektima u vezi s kinematografskom i ostalim audiovizualnim djelatnostima (Priopćenje o kinematografiji) od 26. rujna 2001. (52009XC0207(01), SL C 31, 7. 2. 2009., str. 1.);«.

U podstavku 24. točki n) na kraju rečenice točka sa zarezom zamjenjuje se zarezom.

Iza točke n) dodaje se točka o) koja glasi:

»o) Priopćenju Komisije s naputkom o državnim potporama društvima za upravljanje brodovima (52009XC0611(01), SL C 132, 11. 6. 2009., str. 6. – 9.);«.

U podstavku 25. točka b) mijenja se i glasi:

»Priopćenju Komisije – Dokapitalizacija financijskih institucija u trenutačnoj financijskoj krizi: ograničenje potpora na najmanju potrebnu mjeru i mehanizmi osiguranja protiv pretjeranih narušavanja tržišnog natjecanja (52009XC0115(01), SL C 10, 15. 1. 2009., str. 2. – 10.),«.

Iza točke b) dodaje se točka c) koja glasi:

»c) Priopćenju Komisije o povratu održivosti i ocjeni mjera restrukturiranja financijskog sektora u trenutačnoj krizi prema pravilima o državnim potporama (52009XC0819(03), SL C 195, 19. 8. 2009., str. 9. – 20.);«.

Iza podstavka 25. dodaju se podstavci 26. i 27. koji glase:

»26. pravila o potporama bankovnom sektoru sadržana su u:

a) Priopćenju Komisije o postupanju s imovinom s umanjenom vrijednošću u bankovnom sektoru Zajednice (52009XC0326(01), SL C 72, 26. 3. 2009., str. 1. – 22.);

27. pravila o potporama koja se odnose na brzi razvoj širokopojasne mreže sadržana su u:

a) Smjernicama Zajednice o primjeni pravila o državnim potporama u odnosu na brzi razvoj širokopojasne mreže (52009XC0930(02), SL 235, 30. 9. 2009., str. 7. – 25.).«.

II.

Ova Odluka stupa na snagu danom objave u »Narodnim novinama«.

Klasa: 421-01/10-01/01

Urbroj: 5030120-10-1

Zagreb, 4. ožujka 2010.

Predsjednica
Jadranka Kosor, dipl. iur., v. r.

Odluka, NN 31/2010-727